Konfirmasjonshandling

Forbønnshandling for konfirmanter som trenger egen og kort samling

Ikke alle konfirmanter klarer å gjennom føre en konfirmasjonsdag, da er det viktig at vi som kirke legger til rette.

Det praktiske rundt er en ting, flytte på stoler og gjøre det intimt på den måten, en annen ting er å gjøre det nært og høytidelig på samme tid.

Vi laget en kort versjon av gudstjenesten ved å ha fokus på selve handlingen. Jeg holdt en liten preken med fokus på samlingene vi hadde hatt og en liten gave (smykke, bønnebok, gripekors el.l.) som pekte på det som vi hadde gjort sammen. Hadde fått med organist og noen forsangere slik at det ble noe sang. Vi satt sammen i alterpartiet siden vi var få.

Denne måten å gjøre dette på ble veldig fint for konfirmanten og familien slik at de klarte å gjennomføre dagen.

# Forslag til liturgi og salmer for konfirmanter med ME

* **Nådehilsen**
* Velkommen
* **Salme**
* Måne og Sol (dette er en salme alle kan)
* **Bibeltekst pluss noen ord til ettertanke**
* For eksempel: fotspor i sand, en av bibeltekstene som har vært brukt når en har vært sammen, tanker som konfirmanten har kommet med, noe som man har snakket om.
* **Påminnelse om dåpen og forbønn**
* **Konfirmasjonshandlingen**
* **Salme**

- Du omgir meg på alle sider eller Deg være ære

* **Velsignelsen**